**НАРОДНО ЧИТАЛИЩЕ „ИВАН АНГЕЛОВ ГРОЗДАНОВ – 1927 г.”**

**с. Алеко Константиново, община Пазарджик, тел.: 0894 367 447, e-mail: chitaliste\_aleko@abv.bg**

**Отчет за дейността на Народно читалище**

**„Иван Ангелов Грозданов – 1927 г.” ,**

**с. Алеко Константиново,**

**община Пазарджик за 2018 г.**

Народно читалище „Иван Ангелов Грозданов – 1927 г.” , с. Алеко Константиново работи съвместно с кметството, училището,целодневната детска градина и пенсионерския клуб.

**Дейност на Народното читалище**

Към читалището има сформирана фолклорна група за народни песни и представяне на забравени местни обичаи с художествен ръководител Иванка Паунова. Групата е от 18 жени и двама мъже. Има и кръжок по изобразително изкуство, както и курс по художествено слово с ученици от местното училище с организатор библиотекаря.

- Детска театрална трупа „Блестящите таланти”, ръководител Йорданка Стефанова, 10 деца до 14 години.

- Клуб по интереси „Децата творят”, 18 деца до 14 години, организатор библиотекаря.

През 2018 г. бяха отбелязани традиционните за селото празници и обичаи, бележити дати и събития:

- 170 г. от рождението но Христо Ботев – изложба от книги и рецитал съвместно с училището.

На 21.01.2018 г. по традиция всяка година се отбелязва Деня на родилната помощ – Бабин ден. Празникът се проведе в пенсионерския клуб, съвместно с читалището и училището, с музикално-литературна програма, в която взеха участие ученици от училището и фолклорната група.

- Честване на Трифон Зарезан в пенсионерския клуб и възстановяване на обичая зарязване на лозята за плодородна година.

- През месец март децата от кръжока по изобразително изкуство саморъчно направиха красиви мартенички, които бяха изложени във фоайето на училището и читалището. Посрещане на Баба Марта в детската градина с песни и стихотворения.

- 145 г. от обесването но Васил Левски – тематична изложба и литературно утро.

- 3 март – литературно-музикална програма посветена на 140 г. от Освобождението на България.

- 8 март – концерт за празника на жената с участие на фолклорната група и ученици от местното училище.

- Седмица на детската книга – четене на любими приказки и маратон на четенето с награди за най-изразително четене.

- Участие на фолклорна певческа група „Светогорка” към читалището в селото в общинските тържества, посветени на пролетните празници – с участие за Цветница.

- Честване на Великден в пенсионерския клуб с пролетни песни, изпълнявани от фолклорната група и с конкурс за най-красиво и шарено великденско яйце. В библиотеката имаше изложба на великденски яйца, изрисувани от децата.

24 май – Събор на с. Алеко Константиново.

Литературно-музикалната програма, посветена на Деня на българската просвета и култура, се проведе на центъра на селото. В програмата взеха участие деца от училището, както и самодейните състави на училището и фолклорната група на читалището с ръководител маестро Иванка Паунова.

- Ден на детето – рисунка на асфалт, конкурс за самодейни изяви, спортни състезания. Мероприятията се проведоха съвместно с училището и читалището.

- 2 юни – Ден на Ботев и загиналите за свободата на България – витрина.

- Тематични изложби от книги за Съединението и Независимостта на България.

- Ден на хората от трета възраст – тържество в пенсионерския клуб, с програма от учениците и фолклорната група на читалището.

- 1 ноември – Ден на народните будители – витрина и литературно утро с ученици.

- Коледно тържество в пенсионерския клуб.

**Изяви на фолклорната група за народни песни при Народно читалище „Иван Ангелов Грозданов – 1927 г.” , с. Алеко Константиново:**

**-участие на фолклорната група в празничната програма в гр.Пазарджик на Цветница**

**-Фолклорен фестивал „Костандово-2018“**

**-Община Хасково-първи фолклорен фестивал „С песните на Тодор Кожухаров“.Грамота за участие на Ф.Г.“Светогорка“и диплом за завоюване на 3 място.**

**-Почетна грамота за участие в първия национален събор на народното творчество и приятелите на теснолинейката.“С хора и песни край релсите тесни“-гара Аврамово.**

**-Изява на фолклорен фестивал-2018 , с.Труд,общ.Марица**

**-Диплом за 2 място от Регионален певчески фолклорен фестивал “Ха,надпей ме“-с.Левски,общ.Панагюрище**

**-Участие**

**в Национален фолклорен фестивал“Кехлибарен грозд“,с.Лозен.обл.Хасково**

**Библиотечна дейност-2018 година**

**Библиотечната дейност е една от основните дейности на читалищата. Тя е насочена към :**

**-превръщането на библиотеката в съвременен,обществен информационен център,библиотечно обслужване на жителите на селото,обновяване на библиотечния фонд с нова литература чрез дарения и участия с проекти в програми на Министерството на културата.**

Организират се литературни четения в библиотеката, детската градина и училището.

-детски утра;

-„Разкажи за любимата си книжка“-беседи с награди;

-„Детска фантазия в рисунки“;

- В библиотеката се провеждат уроци по ББЗ с ученици, запознаване с фонда на библиотеката и правилата за ползването му, четене на книги, работа с речници и енциклопедии, интернет достъп за образователни,социални и научни цели както и копиране на библиотечни документи .Ползване на библиотечната колекция в библиотеката и извън нея.

- Учебни срещи по тематични теми – „Опознай родината, за да я обикнеш”, здравни беседи и др.

-Лято в библиотеката и в света на книгите-четене на любими детски приказки,рисунка на асфалт на любими герои.

- Дейности през Националната библиотечна седмица – маратон на четенето, отбелязване на бележити дати и годишнини на писатели и исторически събития с тематични витрини и литературни утра.

През изминалата 2018г. регистрираните читатели в библиотеката са 312. Библиотечен фонд – 11853 тома.

Мисията на библиотеката е свързана с ключовите за развитието на всяко общество елементи:

-грамотност,информация,образование,култура и гражданско участие.

Библиотеките са пазители на историческата памет и националната ни идентичност.Библиотеката в селото е реален партньор и на училището и на детската градина за насърчаване,подпомагане и повишаване на грамотността.

Със своите исторически традиции,утвърден опит и книжен фонд,библиотеката продължава да бъде крупен културно-информационен център.Разполага с един компютър и един принтер, а на читателите е осигурен безплатен достъп до интернет.Предлага безплатни услуги като копирни и принтиране на библиотечни материали.

Провежда последователно културна политика на посредничество между творците-създатели на духовни ценности и жителите на селото.

Председател: Йорданка Стефанова